ราคาทองคำในประเทศปรับขึ้น50บาท
ราคาทองคำในประเทศเปิดตลาดปรับขึ้น 50 บาท ทองแท่งขาย 27,900 บาท ทองรูปพรรณขาย 28,400 บาท ขณะที่ เงินบาท มีแนวโน้มอ่อนค่าลง
14 ก.ย. 2564

เมื่อวันที่ 14 ก.ย. 64 สมาคมค้าทองคำ รายงานราคาทองคำประจำวันเปิดตลาดเช้านี้ ปรับตัวขึ้น 50 บาท ทองแท่งรับซื้อ 27,800 บาท ขายออก 27,900 บาท ทองรูปพรรณรับซื้อ 27,303.16 บาท ขายออก 28,400 บาทด้านค่าเงินบาทเปิดตลาดเช้านี้อยู่ที่ระดับ 32.90 บาท/ดอลลาร์นักบริหารเงินจากธนาคารกรุงเทพ เปิดเผยว่า วันนี้เงินบาทมีแนวโน้มอ่อนค่า จากปัจจัยที่ดอลลาร์สหรัฐปรับตัวแข็งค่าขึ้นเมื่อเทียบกับเงินสกุลหลักอื่นๆ โดยตลาดคาดหวังมากขึ้นในเรื่องที่ธนาคารกลางสหรัฐ (เฟด) จะปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) รวมทั้งคาดว่า ตัวเลขเงินเฟ้อ (CPI) เดือนส.ค.ของสหรัฐที่จะประกาศในคืนนี้ น่าจะออกมาดีกว่าที่ตลาดคาดการณ์ไว้ให้กรอบที่ 32.85 - 33.10 บาท/ดอลลาร์